|  |  |
| --- | --- |
| https://lh7-rt.googleusercontent.com/docsz/AD_4nXdG3WP-y9cueBbVoj1kMd_xFo1zdDniC2VQ9sVPv-hN9eVXb-tivcML2sflqp--lAJmCORnxujweklrtiV571J9ZGLeA7SIIeETqmzd2A0g5QZLx9HJtpNqxNyjlVecT7nEFysAYLWJdQsR66hAthrwows?key=m-LZie3X1u3NsvrfXHowyQ |  |

**POZIV ZA SUDJELOVANJE U MAPIRANJU U OKVIRU PROJEKTA RurALL:**

**Pomozite nam u identificiranju i prikupljanju podataka o starijim i praznim objektima te derutnim građevinama na području Gorskog kotara**

Primorsko-goranska županija sudjeluje u provedbi projekta RurALL koji se bavi izazovom depopulacije u ruralnim područjima u okviru Programa transnacionalne suradnje dunavske regije 2021. - 2027. (Interreg Danube Region) i koji se sufinancira iz Europskog fonda za regionalni razvoj.

Svrha projekta je razviti model upravljanja za ublažavanje problema depopulacije u ruralnim područjima kroz poboljšanje planiranja, upravljanja i jačanje kapaciteta za donošenje odluka i suradnju ruralnih zajednica u iskorištavanju potencijala starijih i praznih objekata te derutnih građevina.

Jedna od aktivnosti u okviru navedenog projekta odnosi na mapiranje i prikupljanje podataka o starijim i praznim objektima te derutnim građevinama na području Gorskog kotara te ovim putem molimo za Vašu suradnju u mapiranju takvih objekata na području Gorskog kotara.

Slijedom navedenog pozivamo građane, ali i sve vlasnike praznih i starijih objekata s mogućnošću obnove ili razvoja novih sadržaja na sudjelovanje u evidentiranju takvih objekata na području Gorskog kotara.

Ovim putem se planiraju prikupiti podaci o objektima u javnom i privatnom vlasništvu, kako stambenim tako i poslovnim (uključujući i poljoprivredne), praznim ili useljenim, koji su neiskorišteni ili samo djelomično iskorišteni, odnosno koji trenutno ne služe svojoj svrsi, ali imaju potencijal za obnovu i ponovno korištenje u budućnosti, od čega bi koristi mogli imati i vlasnici i šira zajednica.

Na temelju prikupljenih podataka planira se izraditi baza podataka o starijim i praznim odnosno derutnim objektima na području Gorskog kotara u okviru projekta RurALL, a u narednim fazama projekta planiraju se prikupljati i ideje za obnovu i razvoj novih funkcija predmetnih objekata.

Navedeno će predstavljati temelj za razvoj planova koji će doprinijeti revitalizaciji takvih objekata i stvaranju novih mogućnosti za poboljšanje infrastrukture, razvoj gospodarstva i lokalnih zajednica.

Napomena: Fizička obnova predmetnih građevina nije predviđena projektom RurALL, ali se kroz prikupljanje podatka namjeravaju dobiti podaci za poticanje i planiranje lokalnog razvoja.

Stoga Vas ovim putem molimo da obrazac u prilogu dopunite podacima o starijim i praznim objektima te građevinama koje bi se mogle opisati kao “derutne“ te nam isti dostavite najkasnije do 29. studenog 2024. godine putem ove e-mail adrese: luka.dragojevic@pgz.hr.